Esa Talvitie

Esa Sakari Talvitie (19. joulukuuta 1923 Lapua – 1. huhtikuuta 2009 Pori) oli suomalainen yritysjohtaja, joka sai kauppaneuvoksen arvonimen. 

Talvitien vanhemmat olivat isännöitsijä Jaakko Villiam Talvitie ja Impi Alajoki ja puoliso vuodesta 1943 Laila Salminen. Talvitie kävi keskikoulun Hämeenlinnan lyseossa 1946 ja valmistui meijeriteknikoksi Valtion maitotalousopistosta 1948. Hän oli Kausalan Osuusmeijerin isännöitsijä ja juustomestari 1948–1957, Oy Tuottajain Maidon Kausalan meijerin isännöitsijä 1957–1960, Osuuskunta Lännen Maidon toimitusjohtaja 1960–1981 ja Osuuskunta Satakunnan Maidon, vuodesta 1986 Osuuskunta Satamaito, toimitusjohtaja 1982–1988. Talvitiellä oli myös useita luottamustehtäviä. Sotilasarvoltaan hän oli reservin kapteeni (1977). Kauppaneuvoksen arvonimen Talvitie sai 1985.

Lähteet 

Suomalaiset yritysjohtajat
Kauppaneuvokset
Vuonna 1923 syntyneet
Vuonna 2009 kuolleet